Az osztály egységei a német főerőket magában foglaló Nyílt-tengeri Flotta "(Hochseeflotte)" I. csatahajórajának I. divízióját alkották és számos hadműveletben részt vettek az Északi-tengeren, így a skagerraki csatában is. A Balti-tengeren is jelen voltak több akcióban, melyek közül az 1915. augusztusában a Rigai-öbölben végrehajtott hadművelet volt a legjelentősebb.